《雾中山晓霁登顶其上有飞霞峰明月池》
明代·胡直

晓陟山巅霁色萦，碧云踏破紫云生。应怜石髓劳仙饷，共看昙花隐鹿行。

峰出飞霞真作护，水流明月足为盟。滕兰一去无消息，倦客从谁问化城。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。